Dum lia gvidado, sub la slogano "Socialismo kun homa vizaĝo", Ĉeĥoslovakio ĉesigis cenzuron sur la amaskomunikilaro kaj liberaligis la ĉeĥoslovakan socion, instigante la tiel nomatan Novan Ondon en ĉeĥoslovaka filmografio. Tamen, li estis sub premo de stalinismaj voĉoj ene de la partio same kiel de la sovetia gvidado, kiu malŝatis la direkton, kiun la lando prenis kaj timis, ke Ĉeĥoslovakio povus malstreĉi la ligojn kun Sovet-Unio kaj fariĝi pli okcidentigita. Kiel rezulto, la lando estis invadita de la aliaj Varsovia Pakto-landoj
la 20-21an de aŭgusto 1968, fine de la Praga printempo. Dubček eksiĝis en aprilo 1969 kaj estis sukcedita de Gustáv Husák, kiu iniciatis normigon. Dubček tiam estis forpelita de la Komunista Partio en 1970.